Dokumentar mbi racizmin në Amerikën e 1950-tës
Udhëtimi i afrikano-amerikanëve në kohën e ndarjes racore përmes një dokumentari të realitetit virtual.
Filmi dokumentar “Traveling While Black” i regjizorit të njohur Roger Ross Williams, përdor realitetin virtual për t'i transportuar në kohë shikuesit në mënyrë që të njihen me vështirësitë me të cilat ndesheshin afrikano amerikanët gjatë udhëtimeve në jugun e Shteteve të Bashkuara në vitet 1950-1960, në një kohë kur ndarja racore ekzistonte në një pjesë të madhe të vendit. Në atë kohë afrikano-amerikanët përdornin një broshurë turistike të quajtur “Libri i Gjelbër” me të dhëna për hotele dhe restorante që ofronin shërbim për afrikano-amerikanët. Korrespondetja e Zërit të Amerikës, Penelope Poulou, bisedoi me producentët e dokumentarit që mori pjesë në festivalin e filmit në kryeqytetin amerikan. “Libri i Gjelbër” ishte një udhëzues për afrikano-amerikanët që të udhëtonin të sigurtë, të gjenin strehë dhe shërbime të tjera në një kohë kur të drejtat themelore nuk ishin të garantuara.” Në dokumetarin “Traveling While Black”, afrikano-amerikanë që frekuentonin restorantin e famshëm “Ben’s Chili Bowl” këtu në Uashington, kujtojnë hitori nga koha e ndarjes racore. Sandra Butler-Truesdale është nga kryeqyteti amerikan. Ajo kujton se si afrikano-amerikanët duhet të uleshin në ((Photo courtesy over "back of public buses")) fund të autobusit, ose në vagonin e fundit të trenit dhe të përdornin banjo të veçanta që ishin të rralla. - thotë Sandra Butler-Truesdale. Ajo thotë se vinte tek restoranti “Ben’s Chili Bowl” që nga koha e vajzërisë. Producentja e filmit “Traveling While Black” Bonnie Nelson-Schwartz thotë se dokumentari i saj erdhi 10 vjet pasi ajo kishte vënë në skenë një pjesë teatrale me të njëtën temë. Titulli i shfaqjes ishte ‘The Green Book” dhe ishte pritur me ndjeshmëri, thotë ajo. Dhjetë vite më vonë, dokumentari i saj po vlerësohet ndërkombëtarisht, çfarë nuk e befason atë. ((B-roll Human Flow -- Courtesy Amazon Studios)) Zonja Sandra Butler-Truesdale thotë se dokumentari po ashtu nxit bisedën mbi marrëdhëniet racore në Amerikën e sotme. Filmi i çon shikuesit në bisedatat intime të familjeve zezake ndërsa ata darkojnë në restorantin tashmë të famshëm “Ben’s Chili Bowl” , thotë producenti Stefan Etui. Dokumentari “Traveling While Black” trajton të njëjtën kohë sikurse filmi fitues i çmimit të akademisë “Green Book” i cili u kritikua për përmirësim të imazhit të popullsisë së bardhë gjatë kohës së ndarjes racore. Por Bonnie Nelson-Schwartz ka një tjetër mendim.